Långvikin kaivos

Långvikin kaivos oli Inkoossa Fagervikin itäpuolella ja Långvikin kylän luoteispuolella sijainnut rautamalmikaivos. Kaivoksesta louhittiin malmia ainakin vuosina 1663–1664, 1839–1846 ja 1858–1863. Ensimmäisenä kaivoksesta louhi malmia Carl Billsten vanhempi vuonna 1663. Malmia louhittiin kaivoksen toiminta-aikana kaikkiaan 617 tonnia. Kaivoksen lähellä sijaitsi lisäksi Marsjön rautamalmiesiintymä, jota louhittiin vuosina 1840–1846.

Kaivos on nykyisin muinaismuistolain tarkoittama kiinteä muinaisjäännös. Vaakatasoisessa kalliossa sijaitseva kaivoskuoppa on täyttynyt osittain vedellä. Kuopan ympärillä on sivukivikasoja.

Lähteet 

Inkoon historia
Suomen kaivokset